

Izlazi prema potrebi Broj 20 Godina LVII. Karlovac, 24. listopada 2024.

**GRADONAČELNIK**

**GRADA KARLOVCA str.**

215. ODLUKA o raspisivanju natječaja za dodjelu stipendija Grada Karlovca za

školsku/akademsku godinu 2024./2025. i broju stipendija za

školsku/akademsku godinu 2024./2025. 1792.

216. ODLUKA o utvrđivanju deficitarnih zanimanja za dodjelu stipendija učenicima i

 studentima za školsku /akademsku godinu 2024./2025. 1792.

217. ODLUKA o prvoj preraspodjeli sredstava u Proračunu Grada Karlovca za

 2024. godinu 1793.

**GRADONAČELNIK**

**GRADA KARLOVCA**

**215.**

 Na temelju članka 6. Pravilnika o stipendiranju učenika i studenata grada Karlovca (Glasnik Grada Karlovca broj 15/16 i 12/20) i članka 44. i 98. Statuta Grada Karlovca (Glasnik Grada Karlovca broj 9/2021-potpuni tekst, 10/22 ), gradonačelnik Grada Karlovca donio je dana 15. listopada 2024. godine sljedeću

**ODLUKU**

**o raspisivanju natječaja za dodjelu stipendija Grada Karlovca za školsku/akademsku godinu 2024./2025. i broju stipendija za školsku/akademsku godinu 2024./2025.**

 I.

 U školskoj/akademskoj godini 2024./2025. dodijelit će se:

* 10 stipendija za studente temeljem općeg uspjeha
* 25 stipendije za studente koji se školuju za deficitarna zanimanja
* 10 stipendija za učenike temeljem općeg uspjeha
* 25 stipendije za učenike koji se školuju za deficitarna zanimanja

II.

 Utvrđuje se iznos stipendije za učenike u visini od 80,00 eura mjesečno, za studente u visini od 150,00 eura mjesečno.

 Stipendije se isplaćauju na način:

* za učenike u razdoblju od 10 mjeseci tijekom školske godine 2024./2025. počevši od 1. rujna 2024. godine, zaključno s 30. lipnja 2025. godine
* za studente u razdoblju od 12 mjeseci tijekom akademske godine 2024./2025. počevši od 1. listopada 2024. godine, zaključno s 30. rujnom 2025. godine.

III.

 Sredstva za stipendiranje učenika i studenata iz točke I. ove Odluke osigurat će se u Proračunu Grada Karlovca za 2024. i 2025. godinu.

IV.

 Natječaj će se objaviti na Internet stranici Grada Karlovca dana 18.10.2024., a bit će otvoren 15 (petnaest) dana od dana objave, odnosno do 4.11.2024. godine. Zahtjev se podnosi elektronskim putem kroz aplikaciju SOM natječaji.

V.

Ova Odluka objavit će se u Glasniku Grada Karlovca.

GRADONAČELNIK

KLASA: 024-01/24-01/336

URBROJ: 2133-1-10-01/02-24-1

Karlovac, 15.10.2024.

 GRADONAČELNIK

 Damir Mandić, dipl. teol., v.r.

**216.**

Na temelju članka 6. Pravilnika o stipendiranju učenika i studenata grada Karlovca (Glasnik Grada Karlovca broj 15/16, 12/20), Preporuka za obrazovnu upisnu politiku i politiku stipendiranja Hrvatskog zavoda za zapošljavanje, i članaka 44. i 98. Statuta grada Karlovca (Glasnik Grada Karlovca broj 9/2021-potpuni tekst, 10/22 ) donio je dana 15.10.2024. godine sljedeću

**ODLUKU**

**o utvrđivanju deficitarnih zanimanja za dodjelu stipendija učenicima i studentima za školsku /akademsku godinu 2024./2025.**

**I.**

Utvrđuju se deficitarna zanimanja na području grada Karlovca za školsku/akademsku godinu 2024./2025. prema srednjoškolskim, stručnim i sveučilišnim poljima i programima:

TROGODIŠNJI SREDNJOŠKOLSKI PROGRAM: zidar, tesar, bravar, limar, rukovatelj samohodnim građevinskim strojevima, elektroinstalater, vodoinstalater, monter suhe gradnje, soboslikar-ličilac, strojobravar, pekar, vozač motornog vozila, instalater grijanja i klimatizacije, mesar, šivač, stolar, CNC operater, elektromehaničar, autolimar, tokar, fasader, krovopokrivač, armirač.

 Navedeni nazivi zanimanja odnose se na pripadnike oba spola.

ČETVEROGODIŠNJI SREDNJOŠKOLSKI PROGRAM: strojarski tehničar, medicinski laboratorijski tehničar.

Navedeni nazivi zanimanja odnose se na pripadnike oba spola.

STRUČNI STUDIJ: Strojarstvo, Građevinarstvo, Elektrotehnika, Informatika, Sestrinstvo, Medicinsko-laboratorijska dijagnostika.

SVEUČILIŠNI STUDIJ: Medicina, Strojarstvo, Rani i predškolski odgoj i obrazovanje, Građevinarstvo, Psihologija, Informatika, Matematika, Logopedija, Farmacija, Elektrotehnika i informacijska tehnologija, Računarstvo, Fizika, Njemački jezik i književnost ili Germanistika, Kemija Biologija i Engleski jezik i književnost ili Anglistika.

**II.**

 Deficitrana zanimanja utvrđena točkom I. primjenjivat će se pri dodjeli stipendija Grada Karlovca za učenike i studente koji se školuju za deficitarna zanimanja.

**III.**

 Ova Odluka objavit će se u Glasniku Grada Karlovca.

GRADONAČELNIK

KLASA: 024-01/24-01/336

URBROJ: 2133-1-10-01/02-24-2

Karlovac, 15.10.2024.

 GRADONAČELNIK

 Damir Mandić, dipl.teol., v.r.

**217.**

 Temeljem odredbi članka 60. Zakona o proračunu (Narodne novine, broj 144/21) i na temelju članka 44. Statuta Grada Karlovca (Glasnik Grada Karlovca broj 9/21-potpuni tekst i 10/22.) te članka 24. Odluke o izvršavanju proračuna Grada Karlovca za 2024. godinu (Glasnik Grada Karlovca broj 23/23, 4/24 i 9/24) Gradonačelnik Grada Karlovca donio je dana 22.listopada 2024. godine

**O D L U K A**

**o prvoj preraspodjeli sredstava u**

**Proračunu Grada Karlovca za 2024. godinu**

**I**

U proračunu Grada Karlovca za 2024. godinu vrši se prva preraspodjela sredstava na proračunskim stavkama prema specifikaciji u prilogu koja je sastavni dio ove Odluke.

**II**

 Ova Odluka je sastavni dio Proračuna Grada Karlovca za 2024. godinu.

**III**

Ova Odluka stupa na snagu osam dana od dana objave u Glasniku Grada Karlovca.

GRADONAČELNIK

KLASA: 400-06/24-01/02

URBROJ:2133-1-04-01/03-24-1

Karlovac, 22.listopada 2024.

 GRADONAČELNIK

 Damir Mandić, dipl.teol., v.r.

|  |  |
| --- | --- |
|  **Prva preraspodjela proračuna Grada Karlovca u 2024.** |  |
|  |  |  |  |  |  |  |  |  |  |  |
| UO ili PK | Program (oznaka i naziv) | Projekt / Aktivnost (oznaka i naziv) | Izvor prihoda | Pozicija | Konto | Naziv pozicije | Plan | Povećanje /smanjenje | Novi plan | Indeks povećanja/ smanjenja) |
| UO za komunalno gospodarstvo, promet i mjesnu samoupravu | 3002 Razvoj i sigurnost prometa | Aktivnost A300201 Javni gradski prijevoz | 1.1. Opći prihodi i primici | R0298 | 352 | Subvencija javnog gradskog prijevoza | 1.200.000 | -28.000 | 1.172.000 | -2,33% |
| UO za komunalno gospodarstvo, promet i mjesnu samoupravu | 6000 Predškolski odgoj i obrazovanje | Kapitalni projekt K600003 Rekonstrukcija dječjeg vrtića Banija | 1.1. Opći prihodi i primici | R0313 | 451 | Dodatna ulaganja na građevinskim objektima | 81.059 | 28.000 | 109.059 | 34,54% |

GLASNIK GRADA KARLOVCA - službeni list Grada Karlovca

Glavni i odgovorni urednik: Vlatko Kovačić, mag. iur., viši savjetnik za pravne poslove i poslove gradonačelnika, Banjavčićeva 9, Karlovac; tel. 047/628-105

Tehnička priprema: Upravni odjel za poslove gradonačelnika